smcproject/ml-wiki-sentences huggingface dataset:
ദ ന്യൂ ഇന്ത്യൻ എക്‌സ്‌പ്രസിന് വേണ്ടി വിഘ്‌നേഷ് മധു എഴുതി, "സമാന ചിന്താഗതിക്കാരായ മൂന്ന് പുരുഷന്മാരുടെ കൗതുകകരമായ സ്വഭാവപഠനമാകുമെന്ന് വാഗ്ദ്ധാനം ചെയ്‌തത് ഒരു മങ്ങിയ ക്രൈം-കോമഡിയായി അവസാനിക്കുന്നു... ഓർത്തിരിക്കേണ്ട ചില കോമഡികൾ മാത്രം."
Kerala9.com ന് വേണ്ടി, നിരൂപകനായ അരുൺജ്യോതി ആർ. ചിത്രത്തെ 5-ൽ 2 നക്ഷത്രങ്ങൾ നൽകി വിലയിരുത്തി, "ത്രില്ലും ശരാശരി കോമഡിയുമില്ലാത്ത ഒരു അന്വേഷണാത്മക സിനിമ" എന്ന് പറഞ്ഞു.
അവലംബം പുറത്തേക്കുള്ള കണ്ണികൾ കുറുക്കൻ ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് കുറുക്കൻ
കുറുക്കൻ ഇംഗ്ലീഷ് വിലാസം https://ml.wikipedia.org/wiki/Vulpes_bengalensis
കുറുക്കൻ അഥവാ ബംഗാൾ കുറുക്കൻ ( ശാസ്ത്രീയനാമം : Vulpes bengalensis ) ഇന്ത്യൻ ഉപഭൂഖണ്ഡത്തിൽ മാത്രം കാണപ്പെടുന്ന കുറുക്കൻ ജനുസ്സിൽപ്പെട്ട ഒരു ജന്തുവാണ്.
ഇവക്കു കുറുനരിയുമായി വളരെ സാമ്യമുണ്ട്.
പ്രാദേശികനിലയിൽ സാധാരണയായി കാണപെടുന്ന ജീവിയാണ് കുറുക്കൻ .
കാനിടെ കുടുംബത്തിൽ കാണപെടുന്ന ഇവ വംശനാശഷഭിഷണി കുറവ് നേരിടുന്നത് എന്ന് IUCN/WPA വ്യക്തമാക്കുന്നു.
കുറുക്കന് ഇടത്തരം വലിപ്പമാണ് എല്ലുന്തിയ മഞ്ഞനിറം കലർന്ന തവിട്ട്-ചാരരോമങ്ങൾ കുരുനരിയുടെതുപോലെ മാർദ്ദവമുള്ളതോ ചെന്നായുടെതുപോലെ ഇടതൂർന്നതോ അല്ല.
മങ്ങിവിളറിയ തവിട്ട് രോമങ്ങളും കറുത്തരോമങ്ങളും ഇടകലർന്നിരികുന്ന ഇവയുടെ  ശരീരത്തിൻറെ അടിവശവും തൊണ്ടയും കണ്ണിനും കവിളിനും ചുറ്റുമുള്ള പ്രദേശവും വെളുപ്പാണ്.
വടക്കേയിന്ത്യയിൽ കാണപ്പെടുന്ന കുറുക്കന് തെക്കേയിന്ത്യയിൽ  കാണപ്പെടുന്നവയേക്കാൾ വലിപ്പവും കനവും കൂടുതലുണ്ട്.
വേട്ടയാണ് ഇവയുടെ നിലനിൽപിനുള്ള ഭിഷണി.
ഇരതേടൽ വിദഗ്ദ്ധനാണെങ്കിലും ശവംതീനി എന്ന പേര് എങ്ങനയോ വന്നു ചേർന്നിട്ടുള്ള ഒരു ജീവിയാണ്  കുറുക്കൻ.
മോങ്ങുകയും കുരയ്ക്കുകയും ചെറിയ വിളിശബ്ദങ്ങൾ പുറപ്പെടുവിക്കുന്ന സ്വഭാവവും ഇവക്കുണ്ട്.
കരയിൽ കാണപെടുന്ന ഇവ ഇന്ത്യയിലെ എല്ലായിടത്തും കാണപെടുന്നു കൂടാതെ നഗര, അർദ്ധനഗര പ്രദേശങ്ങളും വനങ്ങളും ഏറ്റവും നന്നായി കാണപ്പെടുന്നത് സരിസ്ക നാഷണൽ പാർക്ക്‌, രാന്ധംഭോർ നാഷണൽ പാർക്ക്‌ (രാജസ്ഥാൻ) ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Vulpes bengalensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Vulpes bengalensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കുറുക്കൻ പുല്ല് ഇംഗ്ലീഷ് വിലാസം https://ml.wikipedia.org/wiki/Chrysopogon_aciculatus
ഏഷ്യ, ഓസ്ട്രേലിയ എന്നിടവങ്ങളിൽ കണ്ടുവരുന്ന പുൽവർഗത്തിൽപ്പെട്ട ഒരു സസ്യമാണ് ഗോൾഡെൻ ബിയേഡ് ഗ്രാസ് .
സ്പിയർ ഗ്രാസ്, ലൗവ് ഗ്രാസ്, മാക്കീസ് പെസ്റ്റ് എന്നീ പേരുകളിലും അറിയപ്പെടുന്ന ഇവയെ മലയാളത്തിൽ കുടിരപ്പുല്ല് എന്നും പറയാറുണ്ട് .
കേരളത്തിലെ പാതയോരങ്ങളിലും ചതുപ്പുനിലങ്ങളിലും എല്ലാം ഇവയെ കാണാം.
ഏതു വരണ്ടകാലാവസ്ഥയിലും നിലനിൽക്കുമെന്നത് ഇവയുടെ സവിശേഷതയാണ്.
മൂർച്ചയുള്ള വിത്തുകൾ ശരീരത്തിലും വസ്ത്രങ്ങളിലുമൊക്കെ ഒട്ടിപ്പിടിക്കും.
ഒരു കളയായാണു കരുതപ്പെടുന്നതെങ്കിലും ചില നാടന്മരുന്നുകളിലൊക്കെ ഉപയോഗിക്കാറുണ്ട്.
ചമ്പൽക്കാട് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Champalkkaadu
കൊല്ലം ഗോപി കഥയും തിരക്കഥയും സംഭാഷണവുമെഴുതി കെ.ജി. രാജശേഖരൻ സംവിധാനം ചെയ്ത് 1982ൽ പ്രദർശനത്തിനെത്തിയ മലയാള ചലച്ചിത്രമാണ് ചമ്പൽക്കാട് .
പ്രേംനസീർ , രതീഷ് , മമ്മൂട്ടി , കെ.പി. ഉമ്മർ , സ്വപ്ന , സീമ , ബാലൻ കെ. നായർ , നെല്ലിക്കോട് ഭാസ്കരൻ , ജയമാലിനി , സുകുമാരി തുടങ്ങിയവരായിരുന്നു പ്രധാന അഭിനേതാക്കൾ .
അവലംബം ↑ ചമ്പൽക്കാട് - മലയാളസംഗീതം.
ഇൻഫോ ↑ ചമ്പൽക്കാട് (1982) - മലയാളചലച്ചിത്രം.
കോം പുറത്തേക്കുള്ള കണ്ണികൾ
ചമ്രവട്ടം അയ്യപ്പക്ഷേത്രം ഇംഗ്ലീഷ് വിലാസം https://ml.wikipedia.org/wiki/Chamravattom_Ayyappa_Temple
ചമ്രവട്ടം അയ്യപ്പ ക്ഷേത്രം
പ്രഭാ സത്യക സമേത ശാസ്താവ്
മലപ്പുറം ജില്ലയിലെ തിരൂർ താലൂക്കിലെ തൃപ്രങ്ങോട് പഞ്ചായത്തിലാണ് ചമ്രവട്ടം ( ശംബരവട്ടം )  അയ്യപ്പ ക്ഷേത്രം സ്ഥിതിചെയ്യുന്നത്.
ശംബരമുനി തപസ്സ് ചെയ്ത സ്ഥലമായതിനാൽ ശംബരവട്ടം എന്ന നാമം ലഭിച്ചു.
ശംബരവട്ടം കാലാന്തരത്തിൽ ലോപിച്ച് ചമ്രവട്ടമായി മാറി.
ഭാരതപ്പുഴയാൽ ചുറ്റപ്പെട്ടുകിടക്കുന്ന ഈ ക്ഷേത്രത്തിന് 400 വർഷത്തിലേറെ പഴക്കമുണ്ട്.
പ്രഭാ എന്ന ഭാര്യയോടും സത്യകൻ എന്ന മകനോടും കൂടിയുള്ള ഗൃഹസ്ഥശാസ്താവാണ് ഈ ക്ഷേത്രത്തിലെ മുഖ്യപ്രതിഷ്ഠ.
ചമ്രവട്ടത്ത് അയ്യപ്പൻ ( പ്രഭാ സത്യക സമേത ശാസ്താവ് ) പ്രകൃതിയുടെ ദേവനാണ്.
പ്രകൃതി തന്നെയാണ് അയ്യപ്പൻ എന്നാണ് സങ്കൽപ്പം.
കൂടാതെ ഉപദേവതകളായി ഗണപതി , ശിവൻ , വിഷ്ണു , സുബ്രഹ്മണ്യൻ, അയ്യപ്പൻ, ദുർഗ്ഗ , ഭദ്രകാളി , നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
വൃശ്ചികം 1 മുതൽ ധനു 11 വരെ നീണ്ടുനിൽക്കുന്ന മണ്ഡലകാലത്തിനാണ് ക്ഷേത്രത്തിൽ പ്രാധാന്യം.
മണ്ഡലകാലത്തെ  അവസാനത്തെ 11 ദിവസം ( ധനുമാസത്തിലെ ദിവസങ്ങൾ ) അതിവവിശേഷമായി കണക്കാക്കപ്പെടുന്നു.
മഴക്കാലത്ത് ഭാരതപ്പുഴ ഒഴുകിവന്ന് ക്ഷേത്രത്തിലെ വിഗ്രഹം മുങ്ങുന്ന പതിവുണ്ട്.
ആറാട്ട് എന്നാണ് അറിയപ്പെടുന്നത്.
മലബാർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.
പേരിനു പിന്നിലെ ഐതിഹ്യം
ചമ്രവട്ടം അയ്യപ്പക്ഷേത്രം സ്ഥിതി ചെയ്യുന്ന സ്ഥലം നൂറ്റാണ്ടുകൾക്കു മുമ്പ് വനപ്രദേശമായിരുന്നുവെന്നും ഈ സ്ഥലത്ത് “ശംബരൻ” എന്ന മഹർഷി തപസ്സനുഷ്ഠിച്ചിരുന്നുവെന്നും അതിനാൽ അതിനു ചുറ്റുമുള്ള പ്രദേശം പിന്നീട് ശംബരവട്ടം എന്നറിയപ്പെടുകയും കാലക്രമേണ അത് ചമ്രവട്ടമായി മാറുകയും ചെയ്തുവെന്നാണ് ഒരു ഐതിഹ്യം.
ഈ സ്ഥലത്ത് ധർമ്മശാസ്താവ് പത്മാസനസ്ഥനായി ചമ്രം പടിഞ്ഞിരുന്നുവെന്നും, അങ്ങനെ ചമ്രവട്ടം എന്ന സ്ഥലനാമം ഉണ്ടായിയെന്നുമാണ് മറ്റൊരു ഐതിഹ്യം.
പ്രകൃതിയുടെ നിയന്ത്രണത്തിൽ സ്വഭാവികമായി ആറാട്ട് നടക്കുന്ന ചുരുക്കം ക്ഷേത്രങ്ങളിൽ ഒന്നാണ് ചമ്രവട്ടം.
മഴക്കാലത്ത്‌ ഭാരതപ്പുഴ നിറഞ്ഞൊഴുകി വിഗ്രഹം വെള്ളത്തിൽ മുങ്ങുമ്പോഴാണ് ഇവിടെ ആറാട്ട്‌ നടക്കുക എന്നത് ഈ ക്ഷേത്രത്തിന്റെ പ്രത്യേകതയാണ്.
തന്മൂലം ക്ഷേത്രത്തിൽ പ്രത്യേകമായി കൊടിയേറ്റുത്സവവും ആറാട്ടുമില്ല.
ആലുവ മണപ്പുറം ശിവക്ഷേത്രം , താന്നിക്കുടം ഭഗവതി ക്ഷേത്രം , ഊരമന ശാസ്താക്ഷേത്രം , തൃപ്പുലിക്കൽ ശിവക്ഷേത്രം എന്നിവയാണ് ഇതുപോലെ സ്വഭാവികമായി ആറാട്ട് നടക്കുന്ന കേരളത്തിലെ മറ്റ് ക്ഷേത്രങ്ങൾ.
അപകടങ്ങൾ
2013 മാർച്ച് 2ന് ഉണ്ടായ അഗ്നിബാധയിൽ ഈ ക്ഷേത്രത്തിന്റെ തിടപ്പള്ളി, ചുറ്റമ്പലം, പൂമുഖം, ശ്രീകോവിൽ എന്നിവ പൂർണമായി കത്തിനശിച്ചു.
അവലംബം ചിത്രശാല ചമ്രവട്ടം ക്ഷേത്രവും സമീപത്തെ റെഗുലേറ്റർ പാലവും ചമ്രവട്ടം റഗുലേറ്റർ കം-ബ്രിഡ്ജ് ചമ്രവട്ടം ക്ഷേത്രവും മുൻവശത്തെ നടപ്പാലവും
ചമ്രവട്ടം പദ്ധതി ഇംഗ്ലീഷ് വിലാസം https://ml.wikipedia.org/wiki/Chamravattom_Regulator-cum-Bridge
കേരളത്തിലെ ഏറ്റവും വലിയ റഗുലേറ്റർ കം ബ്രിഡ്ജാണ് ചമ്രവട്ടം പദ്ധതി എന്ന പേരിൽ അറിയപ്പെടുന്ന ചമ്രവട്ടം റഗുലേറ്റർ കം-ബ്രിഡ്ജ് പ്രൊജക്റ്റ് , .
മലപ്പുറം ജില്ലയിലെ പൊന്നാനിയേയും തിരൂരിനേയും ഭാരതപ്പുഴക്കു കുറുകെ പാലം നിർമ്മിച്ച് ഇതിലൂടെ ബന്ധിപ്പിച്ചിരിക്കുന്നു.
ഒപ്പം മലപ്പുറം ജില്ലയിലെ ജലസേചനത്തിനായി പാലത്തിൽ 70 ഷട്ടറുകൾ ഘടിപ്പിച്ചിരിക്കുന്നു .
1984 -ൽ ജലസേചനത്തിനു പ്രാമുഖ്യം നൽകി നിർമ്മാണം ആരംഭിച്ച പാലം മൂലം കൊച്ചി - കോഴിക്കോട് യാത്രയ്ക്ക് 38 കിലോമീറ്റർ കുറവുള്ള പുതിയൊരു പാത കൂടി ഇതിലൂടെ സൃഷ്ടിക്കപ്പെട്ടു.
ഭാരതപ്പുഴയിൽ 13 കിലോമീറ്റർ നീളത്തിലും ആറുമീറ്റർ ഉയരത്തിലും ജലം സംഭരിക്കാൻ ഇതിലൂടെ സാധിക്കുമെന്ന് കണക്കാക്കപ്പെടുന്നു.
കുറ്റിപ്പുറം പാലം വരെ പുഴയിൽ വെള്ളം നിറയുമെന്നാണ് കരുതുന്നത്.
മലപ്പുറം ജില്ലയിലെ 4344 ഹെക്ടർ ഭൂമിയിൽ ജലസേചനവും 16 പഞ്ചായത്തുകൾക്കും തിരൂർ പൊന്നാനി നഗരസഭകൾക്കും കുടിവെള്ളലഭ്യതയുമാണ് പദ്ധതിയുടെ ലക്ഷ്യം .
2012 മേയ് 17 -നു കേരള മുഖ്യമന്ത്രി ഉമ്മൻ ചാണ്ടി ഉദ്ഘാടനം നിർവ്വഹിച്ച് പൊതുജനങ്ങൾക്കായി പദ്ധതി തുറന്നു കൊടുത്തു .
പൊന്നാനിക്കടുത്ത് തൃപ്രങ്ങോട് ഗ്രാമപഞ്ചായത്തിലെ ചമ്രവട്ടത്താണ് പദ്ധതി നടപ്പാക്കിയിരിക്കുന്നത്.
978 മീറ്റർ നീളമുള്ള പാലത്തിന്റെ നിർമ്മാണം പൂർത്തീയായതോടെ കേരളത്തിലെ ഏറ്റവും നീളം കൂടിയ പാലമായി ചമ്രവട്ടം പദ്ധതി.
7.5 മീറ്റർ വീതിയും ഇരുവശങ്ങളിലും 1.5 മീറ്റർ വീതിയിൽ നടപ്പാതയും ഉണ്ട്.
2 മീറ്റർ ഉയരവും നാലുമീറ്റർ വീതിയുമുള്ള റഗുലേറ്ററിന് 70 ഷട്ടറുകളും അവ പ്രവർത്തിപ്പിക്കുന്നതിന് 70 മോട്ടോറുകളോടുകൂടിയ പ്ലാറ്റ്‌ഫോമും തയ്യാറാക്കിയിരിക്കുന്നു .
മേഖലയിലെ കാർഷിക, ജലസേചന, ഗതാഗതരംഗത്തും ,കുടിവെള്ള വിതരണം, മത്സ്യബന്ധനം, ടൂറിസം എന്നീ മേഖലകളിലും ഈ പ്രൊജക്ട് പൂർത്തിയാവുന്നതോട് കൂടി വൻ മാറ്റങ്ങൾ ഉണ്ടാവുമെന്ന് വിലയിരുത്തപ്പെടുന്നു.
കടലിൽ നിന്ന് പുഴയുടെ മേൽഭാഗത്തേക്ക് ഉപ്പുവെള്ളം കയറുന്നത് തടയാനാണ്‌ റഗുലേറ്റർ നിർമ്മിക്കുന്നത്.
ഏകദേശം 178 കോടി രൂപ ചെലവാകുന്ന കേരള സർക്കാറിന്റെ ജലസേചന വകുപ്പിനു കീഴിൽ വരുന്ന ഈ പദ്ധതിക്കുള്ള 95.12 കോടി രൂപയുടെ സാമ്പത്തിക സഹായം നൽകുന്നത് നബാർഡാണ്‌ പദ്ധതിയുടെ നിർമ്മാണ ചുമതല ഏറ്റെടുത്തത് ഹൈദരാബാദിലുള്ള രാംകി ഇൻഫ്രാസ്ട്രക്ച്ചർ കമ്പനിയാണ്‌‌.
1982 മുതൽ 1986 വരെ കരുണാകരൻ മന്ത്രിസഭയിൽ ജലസേചനമന്ത്രിയായിരുന്ന എം.പി. ഗംഗാധരന്റെ ആശയമായിരുന്നു ചമ്രവട്ടം പദ്ധതി .
1984 ഫെബ്രുവരി 17 -ന് മുഖ്യമന്ത്രി കെ.കരുണാകരൻ പദ്ധതിക്ക് തറക്കല്ലിട്ടു.
പിന്നീട് വൈകിയ പദ്ധതി പൊന്നാനിയിൽ നിന്നുള്ള ജനപ്രതിനിധിയായ പാലോളി മുഹമ്മദ് കുട്ടിയുടെ ശ്രമത്താൽ വീണ്ടും സജീവമായി.
2009 ഓഗസ്റ്റ് 13 -ന് അന്നത്തെ മുഖ്യമന്ത്രിയായിരുന്ന വി.എസ്. അച്യുതാനന്ദൻ പ്രവൃത്തി ഉദ്ഘാടനം നിർവഹിച്ചു.
പിന്നീട് ഏകദേശം രണ്ടുവർഷം കൊണ്ട് 70 ശതമാനം നിർമ്മാണവും പൂർത്തിയാക്കി.
2011 മാർച്ച് 6 ന് ജനങ്ങൾ പാലത്തിലൂടെ നടന്ന് ജനകീയ ഉദ്ഘാടനം നടത്തി.
160 കോടിയിലേറെ രൂപ ചെലവഴിച്ച് നിർമ്മിച്ച പദ്ധതിയിലൂടെ കോടികൾ ഒലിച്ചു പോയതല്ലാതെ ഇന്നും ജലസംഭരണമെന്നത് സ്വപ്നമായി അവശേഷിക്കുകയാണ്.
ചമ്രവട്ടം റെഗുലേറ്ററിന്റെ ചോർച്ച പരിഹരിക്കുമെന്ന് കേൾക്കാൻ തുടങ്ങിയിട്ട് കാലമേറെയായി.
2012-ലാണ് ചമ്രവട്ടം പദ്ധതി നാടിന് സമർപ്പിച്ചത്.
പൊന്നാനി, തിരൂർ നഗരസഭകളിലെയും 9 പഞ്ചായത്തുകളിലെയും കുടിവെള്ളക്ഷാമം പരിഹരിക്കുന്നതിനും കാർഷികമേഖലയുടെ അഭിവൃദ്ധിക്കും വേണ്ടിയാണ് ചമ്രവട്ടം പദ്ധതി വിഭാവനം ചെയ്തത്.
പദ്ധതി പ്രദേശത്ത് നിന്നും 13 കിലോമീറ്റർ നീളത്തിൽ 970 മീറ്റർ വീതിയിലും 4 മീറ്റർ ഉയരത്തിലും ജലം സംഭരിക്കാവുന്ന രീതിയിലാണ് ചമ്രവട്ടം റെഗുലേറ്റർ കം ബ്രിഡ്ജ് ആവിഷ്കരിച്ച് നടപ്പിലാക്കിയത്.
എന്നാൽ ജലസംഭരണ കാര്യത്തിൽ റെഗുലേറ്റർ പരാജയമായി മാറുകയായിരുന്നു.
മലബാറിലെ  വലിയ ജലസേചന പദ്ധതികളിൽ  ഒന്നായിട്ടാണ്‌ ചമ്രവട്ടം റെഗുലേറ്റർ കം ബ്രിഡ്ജ്‌ വിഭാവനം ചെയ്തത്‌.
ഈ പ്രൊജക്റ്റ് കൊണ്ട് ഉദ്ധേശിച്ചിരുന്നത് തിരൂരിനെയും പൊന്നാനിയെയും ബന്ധിപ്പിക്കുന്ന ഒരു പാലം എന്നതിൽ ഉപരി കർഷകർക്കും മറ്റുള്ളവർക്കും കൃഷി ആവശ്യങ്ങൾക്കും കുടിവെള്ള ആവശ്യത്തിനും മറ്റും ജലശേഖരണ സംഭരണി എന്നതായിരുന്നു .
എന്നാൽ പാലം പണി കഴിഞ്ഞു വന്നപ്പോൾ "ചമ്രവട്ടം റെഗുലേറ്റർ കം ബ്രിഡ്ജ്" എന്നത് വെറും പാലം മാത്രമായി.
ബാക്കിയുള്ള കാര്യങ്ങൾ നിർമ്മാണത്തിലെ അപാകതയും അഴിമതിയും കാരണം പാലത്തിന്റെ ഷട്ടറുകൾക്ക് അടിയിലൂടെയുള്ള ചോർച്ച കാരണം നടന്നിട്ടില്ല.
പാലം നിർമ്മിക്കാൻ കോണ്ട്രാക്റ്റ് നല്കിയ നിർമ്മാണ കമ്പനി തട്ടി കൂട്ട് കമ്പനി ആണെന്നും അതിന്റെ ഓഫീസ് ഇപ്പോൾ നിലവിലില്ലെന്നും നിർമ്മാണത്തിൽ അഴിമതി നടന്നിട്ടുണ്ടെന്നും പാലം നിർമ്മാണത്തിൽ ശരിയായ പഠനം നടന്നിട്ടില്ലെന്നും വിജിലൻസ് കണ്ടെത്തിയിരിന്നു.
ഇതിന്റെ ഭാഗമായി ചില ഉദ്യോഗസ്ഥന്മാർക്കെതിരെ വിജിലൻസ് കേസ് എടുത്തിട്ടുണ്ട്.
ചമ്രവട്ടം റെഗുലേറ്റർ കം ബ്രിഡ്ജ് നിർമ്മാണത്തിലെ അപാകതയും അഴിമതിയും കൂടാതെ നിർമ്മാണത്തിന് വാങ്ങിയ മണലിൽ 2.42 കോടിയുടെ അഴിമതി.
റവന്യൂ റിക്കവറിയും അഴിമതിയുമായി ബന്ധപ്പെട്ട് വിജിലൻസും കേസെടുത്ത് അന്വേഷണം നടക്കുന്നു.
ചിത്രശാല നിർമ്മാണത്തിനു ശേഷമുള്ള ദൃശ്യം ചമ്രവട്ടം റഗുലേറ്റർ കം ബ്രിഡ്ജ് പ്രൊജക്ട് നിർമ്മാണം 2010 മെയിൽ ചമ്രവട്ടം റഗുലേറ്റർ കം ബ്രിഡ്ജ് പ്രൊജക്ട് നിർമ്മാണ പ്രദേശത്തു നിന്നുള്ള ഒരു ദൃശ്യം ചമ്രവട്ടം പാലത്തിന്റെ ഷട്ടർഭാഗത്തു നിന്നുള്ള ഒരു ദൃശ്യം ചമ്രവട്ടം റഗുലേറ്റർ-കം-ബ്രിഡ്ജ് കൂടുതൽ കാണുക കേരളത്തിലെ അണക്കെട്ടുകളുടെ പട്ടിക കേരളത്തിലെ ജലവൈദ്യുതപദ്ധതികളുടെ പട്ടിക അവലംബം കൂടുതൽ വായനയ്ക്ക് "ചമ്രവട്ടം പാലം"-മാധ്യമം മുഖപ്രസംഗം 2012 മെയ് 17 Archived 2012-05-19 at the Wayback Machine .
ചമൻ ലാൽ (നോവലിസ്റ്റ്) ഇംഗ്ലീഷ് വിലാസം https://ml.wikipedia.org/wiki/Chaman_Lal_(novelist)
പഞ്ചാബിലെ ഒരു പ്രമുഖ നോവലിസ്റ്റാണ് ചമൻ ലാൽ ജീവിത രേഖ
1947 ആഗസ്റ്റ് 27നു പഞ്ചാബിലെ ഭട്ടിണ്ട ജില്ലയിലെ രാംപുരഭൂലിൽ ജനിച്ചു.
വിശ്രുത പഞ്ചാബി നോവലിസ്റ്റ് ആയിരുന്നു.
2002ലെ കേന്ദ്ര സാഹിത്യ അക്കാദമി അവാർഡ് ലഭിച്ച അദ്ദേഹം 2016ൽ പ്രതിഷേധ സൂചകമായി തന്റെ പുരസ്കാരം തിരികെ ഏൽപ്പിച്ചു.
പ്രശസ്ത എഴുത്തുകാരായ കൽബുർഗിയെയും നരേന്ദ്ര ദബോൽക്കറെയും ഗോവിന്ദ് പൻസാരെയും കൊലപ്പെടുത്തിയതിൽ പ്രതിഷേധിച്ചാണ് പുരസ്കാരം തിരിച്ചുനൽകിയത്.
പുസ്തകങ്ങൾ അന്ധേരേ മേ സുലഗ്‌തീ വർണ്ണമാലാ ഭഗത്‌സിംഹ് കേ രാജ്‌നീതിക് ദസ്താവേശ് ഭഗത്‌സിംഗിന്റെ ജയിൽ നോട്ട്ബുക്ക് ഭഗത്‌സിംഹ് സമ്പൂർണ്ണ ദസ്താവേശ് ഭാരതീയ് സാഹിത്യ മേ ദളിത ഏവം സ്ത്രീ ലേഖന  (Dalit women writing in Indian literature) ദളിത ഔർ അസാവെത സാഹിത്യ കുച്ച് വിചാര ധരാതീ ഗീതം ദി ജിപ്സീസ്: ഫോർഗോട്ടൺ ചിൽഡ്രൻ ഓഫ് ഇൻഡ്യ ഹൻ‌ഹേരെ വികാ സുലഗ്‌തീ വരണമാലാ.
ഹിന്ദി പത്രകാരീതാ വിവിധ ആയാമ പുരസ്‌കാരങ്ങൾ 2002ൽ സാഹിത്യ അക്കാദമി അവാർഡ് നേടി ( ഹിന്ദി ഇതര സംസ്ഥാനങ്ങളിൽ നിന്നുള്ള ഹിന്ദി എഴുത്തുകാരനുള്ള അവാർഡാണ് ജെഎൻയു പ്രഫസർ ആയിരുന്ന ചമൻ ലാലിന് ലഭിച്ചത്)
- ജെഎൻയു വിദ്യാർഥി യൂനിയൻ പ്രസിഡന്റ് കനയ്യ കുമാറിനെതിരെയുള്ള കേന്ദ്ര സർക്കാരിന്റെ നിലപാടിൽ പ്രതിഷേധിച്ച് 2016ൽ അവാർഡ് തിരിച്ചു നൽകി.
ചരം ഇംഗ്ലീഷ് വിലാസം https://ml.wikipedia.org/wiki/Variable_(mathematics)
ചരം ( variable ) എന്നത് ഒരു ഭൗതിക പരിണാമത്തെ സൂചിപ്പിക്കാനാണ് ഗണിതശാസ്ത്രത്തിൽ ഉപയോഗിക്കുന്നത്.
ഈ പരിമാണത്തിന് സ്ഥിരമായ മൂല്യം ഉണ്ടായിരിക്കുകയില്ല.
രണ്ട് തരത്തിലുള്ള ചരങ്ങളുണ്ട്.
ആശ്രിതചരവും (dependant/bound variable) സ്വതന്ത്രചരവും (independent/free variable).
ആശ്രിതചരം   പരീക്ഷണങ്ങളിൽകൂടി നിയന്ത്രിക്കാവുന്ന പരിമാണത്തേയും സൂചിപ്പിക്കുന്നു.
ഉദാഹരണമായി മുകളിൽ നിന്നും താഴേക്കുവീഴുന്ന ഒരു വസ്തുവിന്റെ ദൂരത്തേയും അത് താഴേക്കെത്താനെടുത്ത സമയത്തേയും തമ്മിലുള്ള ബന്ധം മനസ്സിലാക്കാൻ ഒരു സാദ്ധ്യപരീക്ഷണം വ്യത്യസ്തങ്ങളായ ദൂരങ്ങളെയും സമയത്തേയും അളക്കുക എന്നതാണ്.
ഇവിടെ  ദൂരവും സ്വതന്ത്രചരം സമയവും ആണ് എന്തെന്നാൽ ദൂരം സമയത്തെ ആശ്രയിച്ചിരിക്കുന്നു.
ഇതാണ് ആശ്രിത ചരം.
Microsoft Encarta Reference Library2005
ചമ്മന്തിപ്പൊടി ഇംഗ്ലീഷ് വിലാസം https://ml.wikipedia.org/wiki/Chutney_Powder ചമ്മന്തിപ്പൊടി
കേരളത്തിൽ സാധാരണ ഉപയോഗത്തിലുള്ള ഒരു ഭക്ഷ്യവിഭവമാണ് ചമ്മന്തിപ്പൊടി .
ദോശ , ഇഡ്ഡലി , കഞ്ഞി എന്നിവയുടെ കൂടെയെല്ലാം ഇത് ഉപയോഗിക്കുന്നു.
ചമ്മന്തിയേക്കാൾ ഇത് കൂടുതൽ ദിവസം കേടുകൂടാതെ ഇരിക്കും.
ആവശ്യമുള്ള സാധനങ്ങൾ
തേങ്ങ ചിരകിയത്, മല്ലി , ഉഴുന്നുപരിപ്പ് , മുളക് , കറിവേപ്പില , പുളി , ഉപ്പ് എന്നിവയാണ് ഇതു തയ്യാറാക്കാനാവശ്യമായ സാധനങ്ങൾ നിർമ്മിക്കുന്ന വിധം
ആദ്യമായി ചിരകിയ തേങ്ങ ചീനച്ചട്ടിയിലിട്ട് വറുത്തെടുക്കണം.
ഉഴുന്നുപരിപ്പും മല്ലിയും മുളകും കറിവേപ്പിലയും നന്നായി വെളിച്ചെണ്ണയിൽ വറുക്കുക.
ചീനച്ചട്ടി വാങ്ങി ചൂടാറാൻ വയ്ക്കുക.
ചൂടാറിയശേഷം എല്ലാം കൂടി ഒന്നിച്ചാക്കി പൊടിച്ചെടുക്കുക.
മധുരമുള്ള ചമ്മന്തിപ്പൊടി തയ്യാറാക്കാനായി പൊടിക്കുമ്പോൾ ഇതിന്റെ കൂടെ അല്പം ശർക്കര ചേർക്കുക.
ചമ്രവട്ടം
മലപ്പുറം ജില്ലയിലെ, തിരൂർ താലൂക്കിൽ തൃപ്രങ്ങോട് ഗ്രാമപഞ്ചായത്തിലെ ഒരു പുഴയോര ഗ്രാമമാണ് ചമ്രവട്ടം .
ഭാരതപ്പുഴയുടെ തീരത്ത് സ്ഥിതി ചെയ്യുന്ന ഈ മനോഹര ഗ്രാമം ചില പ്രത്യേക പദ്ധതികളിലൂടെ ദേശീയ ശ്രദ്ധ ആകർഷിച്ചിട്ടുണ്ട്.
കൂടാതെ ഭൂമിശാസ്ത്രപരമായ ചില പ്രത്യേകതകളാലും വിശേഷപ്പെട്ട ആരാധനാലയങ്ങളാലും ചില ദേശീയ പദ്ധതികളാലും തദ്ദേശീയമായും ദേശീയമായും അന്തർദേശീയമായും ശ്രദ്ധാകേന്ദ്രമായി തീർന്നിട്ടുണ്ട്.
ചമ്രവട്ടം എന്ന പേര് ഉൽഭവിച്ചതിനെപ്പറ്റി പല തരത്തിലുള്ള  ഐതിഹ്യങ്ങളും നിലവിലുണ്ട്.
അതിലൊന്ന് നൂറ്റാണ്ടുകൾക്ക്  മുമ്പ് വനപ്രദേശമായിരുന്നുവെന്നും ഈ സ്ഥലത്ത്, “ശംബരൻ” എന്ന മഹർഷി  തപസ്സനുഷ്ഠിച്ചിരുന്നുവെന്നും അതുകൊണ്ട്  അതിനു ചുറ്റുമുള്ള പ്രദേശം ശംബരവട്ടം എന്നറിയപ്പെടുകയും പിന്നീട് ചമ്രവട്ടമായി മാറുകയും ചെയ്തു എന്നതാണ് .
കാനനമദ്ധ്യത്തിൽ  ധർമശാസ്താവ്  പത്മാസനാവസ്ഥയിൽ  ചമ്രം പടിഞ്ഞിരുന്നുവെന്നും, അങ്ങനെ ചമ്രവട്ടം എന്ന സ്ഥലനാമം ഉണ്ടായിയെന്നുമാണ് മറ്റൊരു ഐതിഹ്യം.
ചമ്രവട്ടം റഗുലേറ്റർ കം-ബ്രിഡ്ജ് പ്രത്യേകത
വിനോദ സഞ്ചാരകേന്ദ്രമായ ചമ്രവട്ടം സ്നേഹപാത , സവിശേഷമായ ക്ഷേത്രഗ്രാമം, ചമ്രവട്ടം പദ്ധതി , ഇന്ത്യയിലെ ആദ്യത്തെ കമ്പ്യൂട്ടർ സാക്ഷര ഗ്രാമം എന്നിങ്ങനെ നിരവധി പദ്ധതികളാൽ ഈ ചെറുഗ്രാമം ദേശീയ ശ്രദ്ധാകേന്ദ്രമായി തീർന്നിട്ടുണ്ട്.
പ്രശസ്ത സാഹിത്യകാരൻ സി. രാധാകൃഷ്ണൻെ ജൻമദേശം കൂടിയാണ് ചമ്രവട്ടം ചമ്രവട്ടം അയ്യപ്പക്ഷേത്രം
പ്രകൃതിയുടെ നിയന്ത്രണത്തിൽ സ്വഭാവികമായി ആറാട്ട് നടക്കുന്ന കേരളത്തിലെ അഞ്ച് ക്ഷേത്രങ്ങളിലോന്നാണ് ചമ്രവട്ടം അയ്യപ്പക്ഷേത്രം .
ശബരിമല ക്ഷേത്രത്തിൽ ചില പ്രത്യേക പ്രായപരിധിയിലുള്ള സ്ത്രീകൾക്ക് വിലക്കുള്ളതിനാൽ അയപ്പദർശനത്തിനായി സ്ത്രീകൾ ആശ്രയിക്കുന്ന കേരളത്തിലെ ക്ഷേത്രങ്ങളിലൊന്നണിത്.
ക്ഷേത്ര സവിശേഷതകളാലും ആയപ്പ ക്ഷേത്രമായതിനാലും മണ്ഢലവിളക്ക് കാലത്ത് ചമ്രവട്ടം തീർത്ഥാടകരെക്കൊണ്ട് സമ്പന്നമാണ്   മഴക്കാലത്ത്‌ ഭാരതപ്പുഴ നിറഞ്ഞൊഴുകി വിഗ്രഹം വെള്ളത്തിൽ മുങ്ങുമ്പോളാണ് ഇവിടെ ആറാട്ട്‌ നടക്കുക എന്നത് ഈ ക്ഷേത്രത്തിന്റെ പ്രത്യേകതയാണ്.
ചമ്രവട്ടം പദ്ധതി
കേരളത്തിലെ ഏറ്റവും വലിയ റഗുലേറ്റർ കം ബ്രിഡ്ജാണ് ചമ്രവട്ടം പദ്ധതി എന്ന പേരിൽ അറിയപ്പെടുന്ന ചമ്രവട്ടം റഗുലേറ്റർ കം-ബ്രിഡ്ജ് പ്രൊജക്റ്റ്.
ഒപ്പം മലപ്പുറം ജില്ലയിലെ ജലസേചനത്തിനായി പാലത്തിൽ 70 ഷട്ടറുകൾ ഘടിപ്പിച്ചിരിക്കുന്നു.
1984-ൽ ജലസേചനത്തിനു പ്രാമുഖ്യം നൽകി നിർമ്മാണം ആരംഭിച്ച പാലം മൂലം കൊച്ചി- കോഴിക്കോട് യാത്രയ്ക്ക് 38 കിലോമീറ്റർ കുറവുള്ള പുതിയൊരു പാത കൂടി ഇതിലൂടെ സൃഷ്ടിക്കപ്പെട്ടു.
നിള, ഇതിന്റെ  തീരത്താണ് ചമ്രവട്ടം ഗ്രാമം സ്ഥിതി ചെയ്യുന്നത് കമ്പ്യൂട്ടർ  സാക്ഷര ഗ്രാമം
ഇന്ത്യലെ ആദ്യത്തെ നൂറു ശതമാനം കമ്പ്യൂട്ടർ  സാക്ഷര ഗ്രാമമായി ചമ്രവട്ടത്തെ പ്രഖ്യാപിക്കുകയുണ്ടായി.
ഒരു കുടുംബത്തിലെ ഒരംഗത്തിനെങ്കിലും കമ്പ്യൂട്ടർ ഉപയോഗത്തിൽ പ്രാവീണ്യമുണ്ടായിരിക്കുക എന്നതാണ് പദ്ധതിയുടെ ലക്ഷ്യം.
ചിത്രശാല
ചമ്രവട്ടം അയ്യപ്പക്ഷേത്രം ചമ്രവട്ടം ക്ഷേത്രവും സമീപത്തെ റെഗുലേറ്റർ പാലവും അവലംബം ↑ ↑ സാമൂഹ്യചരിത്രം തൃപ്രങ്ങോട് ↑ ചമ്രവട്ടം അയ്യപ്പക്ഷേത്രം : കേരള കൌമുദി ജനുവരി 22, 2016 വിശ്വാസം / ക്ഷേത്രം ↑ India's first computer-literate village The Hindu Archived 2003-09-19 at the Wayback Machine .
ചമ്പൽക്കാട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചമ്പൽക്കാട്‍ നശിച്ചുകൊണ്ടിരിക്കുന്ന ചമ്പൽക്കാട്
ഇന്ത്യയിലെ മദ്ധ്യപ്രദേശ് സംസ്ഥാനത്ത് ചമ്പൽ നദിയുടെ തീരത്തായി വ്യാപിച്ചുകിടക്കുന്ന കുറ്റിക്കാടുകളാണിത്.
ഒരു കാലത്ത് ഇത് ഫൂലൻ ദേവി അടക്കമുള്ള കൊള്ളക്കാരുടെ ഒളിത്താവളമായിരുന്നു.
പുറത്തുനിന്നുള്ള കണ്ണികൾ ഇംഗ്ലീഷ് വിക്കിപീഡിയയിലെ ചമ്പൽ നദിയെക്കുറിച്ചുള്ള ലേഖനം
മധ്യപ്രദേശിന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഗോക്കുൺ ഇംഗ്ലീഷ് വിലാസം https://ml.wikipedia.org/wiki/Gokkun വിക്കിപീഡിയ സെൻസർ ചെയ്തിട്ടില്ല .
ശുക്ലം ഗ്ലാസിൽ ശേഖരിച്ച് കുടിക്കുന്ന സ്ത്രീ
ഒന്നോ അധിലധികമോ പുരുഷന്മാരുടെ ശുക്ലം ഒരു സ്ത്രീ കുടിക്കുന്നതിനെയാണ് ഗോക്കുൺ എന്ന് പറയുക.
സാധാരണയായി ഏതെങ്കിലും പാത്രത്തിൽ നിന്നാണ് ഇങ്ങനെ കുടിക്കുക.
പോർണോഗ്രാഫിക് ചിത്രങ്ങളിൽ ഈ രീതി കണ്ടുവരുന്നു.
ജാപ്പനീസ് പദമായ ഗോക്കുൻ ഒരു ഓനമാറ്റോപിയ (Onomatopoeia) ആണ് - ദ്രാവകം കുടിച്ചിറക്കുമ്പോഴുള്ള ശബ്ദത്തിൽ നിന്നാണ് ഈ വാക്കിന്റെ ഉത്ഭവം.
ശുക്ലം സ്ത്രീ കുടിച്ചിറക്കുന്നു എന്നതാണ് ബുകാകെയിൽ നിന്ന് ഇതിനെ വ്യത്യസ്തമാക്കുന്നത്.
സുരക്ഷിതമല്ലാത്ത ലൈംഗികരിതിയായതിനാൽ ഇതുവഴി ലൈംഗികരോഗങ്ങൾ പകരാൻ സാധ്യതയുണ്ട് അവലംബം
ഗോകർണ്ണം മഹാബലേശ്വരക്ഷേത്രം ഇംഗ്ലീഷ് വിലാസം https://ml.wikipedia.org/wiki/Mahabaleshwar_Temple,_Gokarna
കർണ്ണാടകയിലെ ഉത്തരകന്നട ജില്ലയിൽ ഗോകർണ്ണത്താണീ മഹാശിവക്ഷേത്രം സ്ഥിതിചെയ്യുന്നത്.
ഇവിടുത്തെ പ്രതിഷ്ഠ "പ്രാണലിംഗം" എന്നപേരിലാണ് അറിയപ്പെടുന്നത്.
അതുപോലെതന്നെ ഇത് ആത്മലിംഗം ആണന്നും വിശ്വസിക്കുന്നു.
ഇവിടെ മഹാബലേശ്വരൻ പടിഞ്ഞാറ് ദർശനമായി അറബിക്കടലിനഭിമുഖമായിട്ട് സ്ഥിതിചെയ്യുന്നു.
ഉത്തര കാശി വാരണാസിയാണങ്കിൽ, ഗോകർണ്ണം ദക്ഷിണ കാശിയായി അറിയപ്പെടുന്നു.
നൂറ്റെട്ടു ശിവാലായങ്ങളിലെ ഏറ്റവും വടക്കുള്ള ക്ഷേത്രമാണിത്.
രാവണനാൽ പൂജിക്കപ്പെട്ടു എന്ന് ഐതിഹ്യമുള്ള ഈ ക്ഷേത്രത്തിൽ ഭക്തർ അറബിക്കടലിൽ കുളിച്ചതിനുശേഷം ആണ് ദർശനത്തിനു പോകുന്നത്.
ഹിന്ദുമത പ്രകാരം കർണ്ണാടകത്തിലെ ഏഴ് മുക്തിസ്ഥലങ്ങളിൽ ഒന്നാണ് ഗോകർണ്ണം.
മറ്റ് ആറു സ്ഥലങ്ങൾ ഉഡുപ്പി , കൊല്ലൂർ , സുബ്രഹ്മണ്യ, കുംഭസി, കോടേശ്വര, ശങ്കരനാരായണ ആണ്.
സ്ഥലപുരാണം
ക്ഷേത്രം കർണ്ണാടകയിലെ ഉത്തരകന്നട ജില്ലയിൽ കർവാർ എന്ന നഗരത്തിനടുത്ത് അറബിക്കടലിന്റെ തീരത്താണ് സ്ഥിതി ചെയ്യുന്നത്.
അതുപോലെ തന്നെ ഗംഗാവലി, ആഗനാശിനി നദികളുടെ നടുക്കാണ് ഗോകർണ്ണം സ്ഥിതിചെയ്യുന്നത്.
കൊച്ചി മുതൽ മുംബൈ വരെയുള്ള ദേശീയപാത-66 ക്ഷേത്രത്തിനടുത്തു കൂടെയാണ് കടന്നു പോകുന്നത്.
56 കിലോമീറ്റർ ദൂരെയുള്ള കർവാർ ആണ് ഏറ്റവും അടുത്തുള്ള നഗരം.
ഗോവ പനാജി എയർപോർട്ടിൽ നിന്നും 155 കിലോമീറ്റർ ദൂരവും ബാംഗ്ലൂർ എയർപോർട്ടിൽ നിന്ന് 450 കിലോമീറ്റർ ദൂരെയുമാണ് ഗോകർണ്ണം.
വിശ്രവസ്സിന്റെയും കൈകസിയുടെയും പുത്രന്മാരായ രാവണനും , കുംഭകർണ്ണനും , വിഭീഷണനും തങ്ങളുടെ വരബലത്തിനായി ബ്രഹ്മാവിനെ തപസ്സു ചെയ്യതത് ഇവിടെ ഗോകർണ്ണത്തുവെച്ചാണ്.
ശിവഭക്തയായിരുന്ന കൈകസി വെച്ചു പൂജിച്ചിരുന്ന ശിവലിംഗം, അസൂയാലുവായ ദേവേന്ദ്രൻ കടലിൽ എറിഞ്ഞുകളഞ്ഞു.
ഇതറിഞ്ഞ് വിഷമിച്ച കൈകസിക്ക് മകൻ രാവണൻ കൈലാസത്തിൽ പോയി പരമശിവനെ തപസ്സുചെയ്തു.
തന്റെ ഓരോതലയും ഈരണ്ടുകൈകളും അഗ്നിയിൽ ഹോമിച്ച്, പത്താമത്തെ തലയും വാളിനാൽ അഗ്നിയിൽ ഹോമിക്കാനൊരുങ്ങിയപ്പോൾ ഭഗവാൻ ശിവൻ പ്രത്യക്ഷപ്പെട്ടു.
രാവണൻ തന്റെ അമ്മയ്ക്ക് വെച്ചുപുജിക്കാൻ ഒരു ശിവലിംഗവും, തനിക്ക് ഉമാദേവിയെക്കാളും സുന്ദരിയായ ഒരു പത്നിയേയും വരം ചോദിച്ചു.
ഭക്തന്റെ പൂജയിൽ പ്രീതിതനായ ഭഗവാൻ രാവണനു തന്റെ ഹൃദയത്തിൽ നിന്നും ആത്മലിംഗം സമ്മാനിക്കുകയും , ഉമയേക്കാളും സുന്ദരി ലോകത്തിൽ ഇല്ലാത്തതിനാൻ ഉമയെതന്നെയും രാവാണനു കൊടുക്കുകയും ചെയ്തു.
പക്ഷേ ദേവിയേയും ആത്മലിംഗത്തേയും ഭൂമിയിൽ വെക്കരുത് എന്ന് കൂട്ടത്തിൽ ഉപദേശിക്കുകയും ചെയ്തു.
രാവണൻ ആത്മലിംഗത്തെ തലയിലും, ദേവിയെ തോളിലുമായി ലങ്കയിലേക്ക് തിരിച്ചു.
ദേവിക്കൊപ്പം ശിവഭൂതഗണങ്ങളും കൂടെ അനുഗമിച്ചിരുന്നു.
ഭഗവാന്റെ ആവശ്യപ്രകാരം മഹാവിഷ്ണു ഗോകർണ്ണത്തുവെച്ച് ബ്രഹ്മണരൂപത്തിൽ രാവണനെ കാണുകയും തോളിൽ ഒരു സ്ത്രീയെ കൊണ്ടുപോകുന്നത് അന്വേഷിച്ച് അറിയുകയും ചെയ്തു.
രാവണൻ കഥകൾ പറഞ്ഞതുകേട്ട്  ബ്രാഹ്മണൻ ചിരിക്കാൻ തുടങ്ങി, ഇതാണോ സുന്ദരി എന്ന് ചോദിച്ച്.
രാവണൻ നോക്കുമ്പോൾ കരിനീലനിറത്തിൽ ഒരു ഭീകരരൂപമുള്ള സ്ത്രീയായാണ് ഉമാദേവിയെ കണ്ടത്.
ദേവിയെ അവിടെ ഉപേക്ഷിച്ച് അത്മലിംഗവുമായി മുന്നോട്ട് പോകുമ്പോൾ ദേവേന്ദ്ര ഉപദേശത്താൽ ഗണപതി ബ്രഹ്മണരൂപത്തിൽ ഗോക്കളെ മേച്ചുകൊണ്ട് എതിരെ വന്നു.
സന്ധ്യാവന്ദന സമയമായതിനാൽ രാവണൻ ഗണപതിയുടെ കൈയ്യിൽ ആത്മലിംഗം നൽകി കടലിൽ ദേഹശുദ്ധി വരുത്താൻ പോയി.
ഗണപതി ഈ ആത്മലിംഗം അവിടെ പ്രതിഷ്ഠിക്കുകയും പെട്ടെന്ന് അവിടെനിന്നും ഗോക്കളുമായി മറയുകയും ചെയ്തു.
രാവണൻ തിരിച്ചു വരുമ്പോൾ അവസ്സനത്തെ പശുവും മറയുന്നതുകണ്ട് അതിന്റെ ചെവിയിൽ പിടിച്ചു വലിക്കുകയും ഒരു ചെവി മുറിഞ്ഞുപോരികയും ചെയ്തു എന്നു ഐതിഹ്യം.
ഗണപതി പ്രതിഷ്ഠിച്ച ആത്മലിംഗം ഇളക്കിയെടുക്കാൻ മഹാബലവാനായ രാവണനു സാധിച്ചില്ല.
രാവണനിലും മഹാബലവാനാണിതന്ന് മനസ്സിലാക്കി ഇവിടുത്തെ ദേവന് മഹബലേശ്വരൻ എന്ന് നാമകരണം നടത്തി രാവണൻ ലങ്കയിലേക്ക് തിരിച്ചു പോയി.
രാവണൻ ഗോകർണ്ണത്ത് ഉപേക്ഷിച്ച ഉമാദേവി ഭദ്രകാളിയായും, പശുവിന്റെ ചെവി ഗോകർണ്ണം ആയും, ആത്മലിംഗം മഹാബലേശ്വരനായും അറിയപ്പെട്ടു.
ക്ഷേത്ര രൂപകല്പന
ദ്രാവിഡീയ ശൈലിയിലാണ് ഇവിടെ ക്ഷേത്രം നിർമ്മിച്ചിരിക്കുന്നത്.
വിജയനഗര രാജാവ് ക്ഷേത്രദർശനം നടത്തുകയും, സ്വർണ്ണത്തിൽ തന്റെ തുലാഭാരം നടത്തുകയും ചെയ്തു.
1665-ൽ മറാട്ടാ ചക്രവർത്തി ശിവാജി ഇവിടെ ക്ഷേത്രദർശനം നടത്തി.
ഇംഗ്ലീഷ് യാത്രികനായ ഫ്രയർ ഇവിടെ സന്ദർശിക്കുകയും ഇവിടുത്തെ ശിവരാത്രിയിൽ പങ്കെടുക്കുകയും ചെയ്തു.
അദ്ദേഹം ഇവിടുത്തെ ശിവരാത്രി ആഘോഷത്തെപറ്റി തന്റെ യാത്രാവിവരണത്തിൽ കുറിപ്പെഴുതുകയും ചെയ്തിരുന്നു.
ഉത്സവങ്ങൾ മഹാബലേശ്വരക്ഷേത്രത്തിലെ രഥം
ശിവരാത്രി ഇവിടുത്തെ പ്രധാന ഉത്സവങ്ങളിൽ ഒന്നാണ്.
കുംഭമാസത്തിൽ കറുത്തപക്ഷത്തിലെ ചതുർദ്ദശിദിവസമാണ് ശിവരാത്രി ആഘോഷിക്കുന്നത്.
അന്നേദിവസം ഇവിടെ നടത്താറുള്ള രഥോത്സവം വളരെ പ്രസിദ്ധമാണ്.
മഹാഗണപതിക്ഷേത്രത്തിൽ നിന്നുമാണ് രഥോത്സവം ആരംഭിക്കുന്നത്.
മറ്റുപ്രതിഷ്ഠകൾ മഹാഗണപതി
സിദ്ധിവിനായകനായാണിവിടുത്തെ ഗണപതി പ്രതിഷ്ഠ.
രാവണനിൽ നിന്നും ആത്മലിംഗത്തെ രക്ഷിച്ചു പ്രതിഷ്ത നടത്തിയത് ഗണപതിയാണത്രേ.
അഞ്ചടി ഉയരത്തിൽ ഗ്രാനൈറ്റിലാണ് ഇവിടുത്തെ ഗണേശപ്രതിഷ്ഠ.
ഗോഗർഭം
ആത്മലിംഗം പ്രതിഷ്ഠിച്ച് ഗണേശനും പശുക്കളും മറഞ്ഞത് ഇവിടെയാണത്രേ.
ഭരതക്ഷേത്രം കോടിതീർത്ഥം കോടിതീർത്ഥം
ക്ഷേത്രത്തോട് ചേർന്നുള്ള ക്ഷേത്രക്കുളമാണിത്.
ഇവിടെ സ്നാനം ചെയ്താൽ കോടിപുണ്യങ്ങൾ സിദ്ധിക്കും എന്നാണ് ഭക്തരുടെ വിശ്വാസം.
അവലംബം ↑ Subramuniyaswami, Satguru Sivaya (2003).
Dancing With Siva: Hinduism's Contemporary Catechism.
Himalayan Academy Publications.
↑ Abram, David (2003).
Rough Guides Rough guide to Goa.
pp. 234–237.
↑ Tourist Guide to Karnataka.
Sura Books.
pp. 61–62.
↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“ ↑ "Gokarna".
Karnataka Vision.
http://www.karnatakavision.com/gokarna-temple.php Archived 2010-12-21 at the Wayback Machine .
Retrieved 2010-05-27.
↑ ബോംബേ പ്രസിഡൻസി ഗസറ്റർ; വാള്യം:15; ഗവ.
സെന്ട്രൽ പ്രസ്സ് 1883
ഗോകൽപൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഗോകൽപൂർ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഗോകൽപൂർ സ്ഥിതിചെയ്യുന്നത്.
ഗോകൽപൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഗോകൽപൂർ ൽ 7 വീടുകൾ ഉണ്ട്.
ആകെ ജനസംഖ്യ 39 ആണ്.
ഇതിൽ 20 പുരുഷന്മാരും 19 സ്ത്രീകളും ഉൾപ്പെടുന്നു.
ഗോകൽപൂർ ലെ സാക്ഷരതാ നിരക്ക് 56.41 ശതമാനമാണ്.
ഗോകൽപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 4 ആണ്.
ഇത് ഗോകൽപൂർ ലെ ആകെ ജനസംഖ്യയുടെ 10.26 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 18 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 11 പുരുഷന്മാരും 7 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 61.11 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 44.44 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഗോകൽപൂർ ലെ 6  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 7 - - ജനസംഖ്യ 39 20 19 കുട്ടികൾ (0-6) 4 2 2 പട്ടികജാതി 6 4 2 പട്ടിക വർഗ്ഗം 0 0 0 സാക്ഷരത 56.41 % 54.55 % 45.45 % ആകെ ജോലിക്കാർ 18 11 7 ജീവിതവരുമാനമുള്ള ജോലിക്കാർ 11 6 5 താത്കാലിക തൊഴിലെടുക്കുന്നവർ 8 3 5 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ഗോകർണ്ണം ഇംഗ്ലീഷ് വിലാസം https://ml.wikipedia.org/wiki/Gokarna,_India
കർണാടകത്തിലെ ഉത്തര കന്നഡ ജില്ലയിൽ സ്ഥിതിചെയ്യുന്ന ഒരു പട്ടണമാണ് ഗോകർണ്ണം(Gokarna).
ഒരു ഹൈന്ദവ തീർത്ഥാടനകേന്ദ്രവും വിനോദസഞ്ചാരകേന്ദ്രവുംകൂടിയാണ് ഈ പട്ടണം.
പല ഹിന്ദുപുരാണങ്ങളിലും ഐതിഹ്യങ്ങളിലും ഗോകർണ്ണത്തെപറ്റി പരാമർശ്ശിക്കുന്നുണ്ട്.
മഹാബലേശ്വരക്ഷേത്രത്തെ ചുറ്റിയാണ് ഈ പട്ടണം നിലനിൽക്കുന്നത്.
ഗോകർണ്ണത്തെ കടപ്പുറങ്ങളും പ്രശസ്തമായ വിനോദസഞ്ചാരകേന്ദ്രങ്ങളാണ്.
പരശുരാമൻ മഴുവെറിഞ്ഞ് സൃഷ്ടിച്ചതാണ് കേരളം എന്നാണൈതിഹ്യം.
മഴു പതിച്ച ഭൂമിയാണ് ഗോകർണ്ണം എന്ന് വിശ്വസിക്കുന്നു.
ശ്രീമഹാഭാഗവതത്തിൽ ഗോകർണ്ണത്തെപറ്റി പരാമർശിക്കുന്നുണ്ട്.
ഗോകർണൻ, ദുന്താകരി എന്നീ സഹോദരങ്ങൾ ഇവിടെ വസിച്ചിരുന്നു എന്നാണ് വിശ്വാസം.
ഗോകർണ്ണത്തെ സംബന്ധിക്കുന്ന മറ്റൊരു ഐതിഹ്യം ഇങ്ങനെയാണ്.
ലങ്കാധിപതിയായ രാവണൻ ശിവനിൽനിന്നും ആത്മലിംഗം നേടിയെടുത്തു.
ലങ്കയിലെത്തും വരെ ഈ ആത്മലിംഗം മറ്റെവിടെയും വയ്ക്കരുത് എന്ന് ഭഗവാൻ ശിവൻ രാവണനുമുന്നറിയിപ്പ് നൽകിയിരുന്നു.
യാത്രാമധ്യേ ഗേകർണ്ണത്ത് ദശാനനൻ സന്ധ്യാപ്രാർത്ഥനയ്ക്കായ് ഇറങ്ങി.
ഇതേസമയം ഒരു ബ്രാഹ്മണബാലന്റെ വേഷത്തിലെത്തിയ ഗണപതി രാവണൻ പ്രാർത്ഥന കഴിഞ്ഞുവരുന്നത് വരെ ശിവലിംഗം സംരക്ഷിച്ചുകൊള്ളാം എന്നറിയിച്ചു.
രാവണൻ അവിടെനിന്നും പുറപ്പെട്ട ഉടനെ ഗണപതി ശിവലിംഗം നിലത്തുവെച്ചു.
അത് അവിടെ ഉറച്ചുപോയ്.
തിരിച്ചെത്തിയ രാവണൻ കണ്ടത് നിലത്തിരിക്കുന്ന ശിവലിംഗത്തെയാണ്.
അത് അവിടെനിന്നും എടുക്കാൻ ശ്രമിച്ചെങ്കിലും സാധിച്ചില്ല.
നിരാശനായ രാവണൻ ലങ്കയിലേക്കു മടങ്ങി.
ആ ശിവലിംഗം ഇരിക്കുന്ന ഭൂമിയാണ് ഗോകർണ്ണം എന്നാണ് വിശ്വാസം ഗോകർണ്ണത്തെ ഒരു മനോഹര കടൽത്തീരം സ്ഥാനം
ഗംഗാവലി അഗ്നാശിനി എന്നീ നദികളുടെ സംഗമസ്ഥാനത്ത് അറബിക്കടലിനോട് ചേർന്നാണ് ഗോകർണ്ണത്തിന്റെ സ്ഥാനം.
ബംഗളൂരുവിൽ നിന്ന് 483 കി.
മീ യും മംഗലാപുരത്തുനിന്ന് 238കി.
മീ യും അകലെയാണ് ഗോകർണ്ണം.
ഗോകർണ്ണത്തോടടുത്ത് കിടക്കുന്ന നഗരം കാർവാറാണ്.